Dragi osmaši,

 nadam se da ste svi dobro. Hvala svima koji su se javili u Teamse i dali povratnu informaciju kako se snalaze u rješavanju zadataka. Danas ćete u dokumentu naći zadatke za ovaj tjedan odnosno 2 sata.

Kratka napomena za učenike koji rade po PP programu ili redovitom programu s prilagodbom, za njih ću od danas materijale stavljati u poseban dokument pod nazivom PP osmi razred. Oni ne trebaju rješavati ove zadatke.

 Lijep pozdrav,

Učiteljica Snježana Horvatić

8 a, d i f – 1. sat Turizam Primorske Hrvatske-ponavljanje

Na kraju ove nastavne jedinice moći ćete:

-**navesti i opisati** osnovne prirodne i društvene pretpostavke razvoja turizma

-**obrazložiti** važnost turizma u gospodarstvu Hrvatske i globalizacijskim procesima

-**obrazložiti** komplementarnost turizma i ostalih gospodarskih djelatnosti Hrvatske

-**izdvojiti** pozitivne i negativne posljedice turizma

-**imenovati** i na geografskoj karti **pokazati** turističke regije Primorske Hrvatske te za svaku regiju **imenovati** i na karti **pokazati** nekoliko najpoznatijih turističkih odredišta

**-imenovati** i na karti **pokazati** najveća turistička središta u Primorskoj Hrvatskoj

Ovo je link za novi spot Hrvatske turističke zajednice, krovne ustanove koja brine o našem turizmu, pa ga pogledajte: <https://youtu.be/xvBEW-aLGSs>

**ZA sve koji žele više i vole video priloge evo nekoliko linkova, a video prilozi traju oko 5 min.**

Split <https://www.youtube.com/watch?v=kOwAVqI9Zio>

Zadar <https://www.youtube.com/watch?v=qajGraB5e-0>

Šibenik <https://www.youtube.com/watch?v=VP3BpNk6xHY>

 Dubrovnik :<https://www.youtube.com/watch?v=FMeIl-VJCtc>

Prvo riješite RB, a nakon toga riješite zadatak za zadaću:

**ZADATAK ZA ZADAĆU:**

**Ispunite tablicu i u dokumentu Word riješenu tablicu pošaljite u geografiju u Teamsima do kraja tjedna, dakle 3.4. javite mi u Teams ako imate problema.**

**Svakako stavite svoje ime i prezime u naziv dokumenta, obično se piše ovako:**

**Npr. Petar\_Perić\_geografija 3.4.2020.**

**Ako u nekoj regiji nema NP, PP ili nešto drugo tu rubriku ostavljate praznom.**

|  |  |  |  |  |  |
| --- | --- | --- | --- | --- | --- |
| **Turističke regije** | **Istra** | **Kvarner** | **Sjeverna Dalmacija** | **Srednja Dalmacija** | **Južna Dalmacija** |
| TURISTIČKA SREDIŠTA |  |  |  |  |  |
| NP |  |  |  |  |  |
| PP |  |  |  |  |  |
| VJERSKA SVETIŠTA |  |  |  |  |  |
| KULTURNO-ZABAVNE MANIFESTACIJE  |  |  |  |  |  |
| SPOMENICI POD ZAŠTITOM UNESCO-a |  |  |  |  |  |

8 a, d i f – 2. sat Naselja Primorske Hrvatske-obrada

Dragi moji , danas sam stavila poseban listić za redovni program, poseban listić za individualizirani pristup koji će rješavati učenici s **individualiziranim** te **ne moraju rješavati zadatke za redovni program.**

Na kraju ove nastavne jedinice moći ćete:

- **objasniti** dugu urbanu tradiciju Primorske Hrvatske i **navesti** obilježja mediteranskog grada

- **navesti** ukratko glavna obilježja najvećih gradskih centara Primorske Hrvatske

**- opisati** utjecaj turizma na promjenu funkcija i izgleda seoskih naselja

- **razlikovati** raštrkana, nizna i zbijena sela

- **odrediti** na geografskoj i tematskoj karti riječku i splitsku makroregiju,

- **imenovati i pokazati** njezina najvažnija gradska središta

**REDOVNI PROGRAM**

 *Pogledajte prezentaciju na linku* <https://www.slideshare.net/blazenko72/naselja-primorske-hrvatske-1> *Ako ne možete pogledati prezentaciju, pročitajte tekst u udžbeniku na str. 121-125.*

*Napišite naslov u bilježnicu:*

**NASELJA PRIMORSKE HRVATSKE**

*Odgovorite na sljedeća pitanja pomoću prezentacije ili udžbenika i zapišite u bilježnicu. Kad se vratimo u školu bilježnice ću pregledati.:*

*REDOVNI PROGRAM ĆE RIJEŠITI OVA PITANJA; A ZA INDIVIDUALIZIRANI JE LISTIĆ ISPOD OVOG.*

**RADNI LISTIĆ ZA REDOVNI PROGRAM**

1. Zašto kažemo da Primorska Hrvatska ima dugu urbanu tradiciju?

2. Koje je tradicionalno građevno sredstvo u naseljima Primorske Hrvatske?

3. Opišite kako je razvoj turizma utjecao na promjene u izgledu i funkcijama naselja Primorske Hrvatske.

4. Koja su zajednička obilježja tzv. mediteranskoga grada?

5. Spojite vrstu seoskog naselja s njihovim obilježjem:

 a) raštrkana \_\_\_\_ izduženog oblika, smještena uz prometnice

 b) nizna \_\_\_\_ sastoje se od više zaselaka razbacanih uz izvore ili obradive

 površine

 c) zbijena \_\_\_\_ formirana na okupu kako bi u okolici ostalo što više obradive

 zemlje

6*. Odredite na geografskoj karti u atlasu na str. 58. riječku i splitsku makroregiju pomoću tematske karte u udžbeniku na str. 123 za riječku i na str.124. za splitsku makroregiju.*

7. Imenujte, svrstajte u tablicu i pokažite na karti smještaj najvažnijih gradskih središta riječke i splitske makroregije.

|  |  |  |
| --- | --- | --- |
|  | RIJEČKA MAKROREGIJA | SPLITSKA MAKROREGIJA |
| Makroregionalna središta(ime i broj stanovnika) |  |  |
| Regionalna središta (ime i broj stanovnika) |  |  |
| Ostali veći gradovi |  |  |

**INDIVIDUALIZIRANI PRISTUP**

 *Pogledajte prezentaciju na linku* <https://www.slideshare.net/blazenko72/naselja-primorske-hrvatske-1> *Ako ne možete pogledati prezentaciju, pročitajte tekst u udžbeniku na str. 121-125.*

*Napišite naslov u bilježnicu:*

**NASELJA PRIMORSKE HRVATSKE**

*Riješite radni listić pomoću prezentacije ili udžbenika i zapišite u bilježnicu. Kad se vratimo u školu bilježnice ću pregledati.:*

**RADNI LISTIĆ ZA INDIVIDUALIZIRANI PRISTUP**

Dopuni rečenice:

Naselja primorske Hrvatske imaju dugu tradiciju jer većina naselja potječe još iz \_\_\_\_\_\_\_\_\_\_\_\_\_\_doba.

Tradicionalno građevno sredstvo u naseljima Primorske Hrvatske je \_\_\_\_\_\_\_\_\_\_\_\_\_

Razvoj turizma je utjecao na promjene u izgledu i funkcijama naselja Primorske Hrvatske na način da je promijenio tradicionalni izgled grada takozvanom \_\_\_\_\_\_\_\_\_\_\_\_ili stihijskom gradnjom.

Zajednička obilježja tzv. mediteranskoga grada su : \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, \_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_. *Odgovor pronađi u prvom odlomku na str. 121.*

*Dopuni tablicu riječima: RAŠTRKANA, NIZNA; ZBIJENA*

Vrste seoskih naselja i njihova obilježja su:

|  |  |
| --- | --- |
| VRSTA NASELJA | OBILJEŽJA NASELA |
|  | izduženog oblika, smještena uz prometnice |
|  | sastoje se od više zaselaka razbacanih uz izvore ili obradive površine  |
|  | formirana na okupu kako bi u okolici ostalo što više obradive zemlje  |

6. *Odredite na geografskoj karti u atlasu na str. 58. riječku i splitsku makroregiju pomoću tematske karte u udžbeniku na str. 123 za riječku i na str.124. za splitsku makroregiju.*

7. Imenujte, svrstajte u tablicu i pokažite na karti smještaj najvažnijih gradskih središta riječke makroregije pomoću teksta u udžbeniku na str. 122. i 123.i splitske makroregije. pomoću teksta u udžbeniku na str. 123. i 124.

|  |  |  |
| --- | --- | --- |
|  | RIJEČKA MAKROREGIJA | SPLITSKA MAKROREGIJA |
| Makroregionalna središta(ime i broj stanovnika) |  |  |
| Regionalna središta (ime i broj stanovnika) |  |  |
| Ostali veći gradovi |  |  |